bse (file)
కేంద్ర బడ్జెట్‌పైనే అందరి ఆశలు!
ఈవారం మార్కెట్‌ మంత్రాంగం ముంబై, జనవరి 22: దేశీయ స్టాక్‌ మార్కెట్లకు వచ్చేవారం పలు అంశాలు కీలకంగా పరిణ మిస్తున్నాయి. మూడోత్రైమాసికానికి కార్పొరేట్‌ దిగ్గజ కంపెనీలు ప్రకటించే ఫలితాలు, జనవరి డెరి వేటివ్‌ సిరీస్‌ ముగింపు వంటి అంశాలు ఇన్వె స్టర్లకు కీలకంగా మారతాయి. అమెరికా 45వ అధ్యక్షునిగా బాధ్యతలు చేపట్టినట్రంప్‌ అనుస రించే విధానాలకు కూడా ప్రాధాన్యత ఉంటుం ది. వీటన్నింటికంటే వచ్చేనెల 1వ తేదీ కేంద్ర ప్రభుత్వం ప్రకటించే సాధారణ బడ్జెట్‌పై అంచ నాలు పలు రంగాలపై ప్రభావంచూపిస్తాయని అంచనా. వీటికితోడు వచ్చేవారం నాలుగురోజు లే ట్రేడింగ్‌ ఉంది. రిపబ్లిక్‌డే సెలవు కావడంతో బిఎస్‌ఇ ఎన్‌ఎస్‌ఇలు బందవుతాయి. జనవరి ఎఫ్‌అండ్‌ఒ సిరీస్‌ బుధవారమే అంటే 25వ తేదీనే ముగుస్తుంది. వచ్చే వారం ఏసియన్‌ పెయింట్స్‌, హిందూస్థాన్‌యూనిలీవర్‌, భారతి ఎయిర్‌టెల్‌, భారతి ఇన్‌ఫ్రాటెల్‌, హెచ్‌సిఎల్‌ టెక్నాలజీస్‌, హెచ్‌డిఎఫ్‌సి బ్యాంకు, జీ ఎంటర్‌టైన్‌ మెంట్‌, కోటక్‌ మహీంద్ర బ్యాంకు, మారుతిసుజుకి, విన్రపో వంటి దిగ్గజాలు డిసెంబరు త్రైమాసిక ఫలి తాలు వెల్లడిస్తాయి. అల్ట్రాటెక్‌సిమెంట్‌ ఆర్థిక ఫలి తాలతో సోమవారం ట్రేడింగ్‌ భారీగా జరుగు తుందని అంచనా. దేశీయ స్టాక్‌ మార్కెట్లలో విదేశీ సంస్థాగతఇన్వెస్టర్ల పెట్టుబడుల తీరు, డాలరు తో రూపాయి మారకం కదలికలు, ముడి చమురుధరలుసైతం మార్కెట్లకు కీల కంగా మారతాయి. ఫెడ్‌ రిజర్వు వడ్డీ రేట్ల పెంపు బాటకారణంగా మూడు నెలలుగా దేశీయ ఈక్విటీల నుంచి పెట్టుబడులను వెనక్కితీసుకుంటున్న ఎఫ్‌ఐఐలు ఇకపై ఎలా స్పందిస్తారనే అంశం సెంటిమెంట్‌ను ప్రభావితం చేయగలదని అంచనా. ఒపెక్‌ దేశాలు ఉత్పత్తిలో కోతను అమలుచేయనున్న కారణంగా చమురు ధరలు పుంజుకునే అవకాశం ఉంటుంది. ఇదేజరిగితే దిగు మతులు బిల్లుపెరిగి లోటుకు దారితీసే సంగతి తెలిసిందే. చమురుధరల పెరుగుదల ప్రతి కూల అంశమేనని మార్కెట్‌ వర్గాలు విశ్లేషిస్తున్నాయి.